Document ID: 32001D0830

Komission päätös,
tehty 20 päivänä marraskuuta 2001,
Saksan esittämästä moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä annetun neuvoston direktiivin 70/156/ETY 8 artiklan 2 kohdan c alakohdan mukaista poikkeusta koskevasta pyynnöstä
(tiedoksiannettu numerolla K(2001) 3651)
(Ainoastaan saksankielinen teksti on todistusvoimainen)
(2001/830/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 70/156/ETY(1), sellaisena kuin se on viimeksi muutettuna Euroopan parlamentin ja neuvoston direktiivillä 2000/40/EY(2), ja erityisesti sen 8 artiklan 2 kohdan c alakohdan,
sekä katsoo seuraavaa:
(1) Saksan 7 päivänä joulukuuta 2000 komissiolle esittämä pyyntö, jonka komissio otti vastaan 18 päivänä joulukuuta 2000, sisältää direktiivin 70/156/ETY 8 artiklan 2 kohdan c alakohdassa vaaditut tiedot. Pyyntö koskee sivuovien saranoiden valmistamista ja niiden asentamista M1-luokan ajoneuvotyypin kyljen takaosaan.
(2) Pyynnössä esitetyt syyt ovat perusteltuja, ja niiden mukaan kyseiset saranat ja niiden asentaminen eivät ole moottoriajoneuvojen ja niiden perävaunujen ovia koskevan jäsenvaltioiden lainsäädännön lähentämisestä 27 päivänä heinäkuuta 1970 annetun neuvoston direktiivin 70/387/ETY(3), mukaisia, sellaisena kuin se on viimeksi muutettuna komission direktiivillä 98/90/EY(4).
(3) Kyseisten saranoiden asentaminen noudattaa tiettyjä lisäsäännöksiä, joilla taataan sama turvataso kuin direktiivin 70/387/ETY säännöksillä.
(4) Kyseistä yhteisön direktiiviä muutetaan kyseisten saranoiden valmistamisen ja asentamisen mahdollistamiseksi sekä direktiivin 70/387/ETY teknisten vaatimusten noudattamisen varmistamiseksi.
(5) Tässä päätöksessä säädetty toimenpide on direktiivillä 70/156/ETY perustetun tekniikan kehitykseen mukauttamista käsittelevän komitean lausunnon mukainen,
ON TEHNYT TÄMÄN PÄÄTÖKSEN:
1 artikla
Hyväksytään Saksan esittämä poikkeuspyyntö, joka koskee sivuovien saranoiden valmistamista ja asentamista ajoneuvon kyljen takaosaan.
2 artikla
Tämä päätös on osoitettu Saksan liittotasavallalle.
Tehty Brysselissä 20 päivänä marraskuuta 2001.

Labels: 7
8
18
15